തൃപ്തരല്ലെങ്കില് ആളുകള് മതം മാറും അതിന് ആരെയും ആക്രമിച്ചിട്ടു കാര്യമില്ല നമ്മുടെ രാജ്യത്ത് ഏതൊരാള്ക്കും അവര് ആഗ്രഹിക്കുന്ന മതത്തില് വിശ്വസിക്കാനും ആ മതം സ്വീകരിക്കാനുമുള്ള സ്വാതന്ത്ര്യമുണ്ട്. മതം ഏതായാലും മനുഷ്യന് നന്നായാല് മതി എന്നാണല്ലോ സാമൂഹ്യപരിഷ്കര്ത്താവ് ശ്രീ നാരായണ ഗുരു പറഞ്ഞിരിക്കുന്നതും. ഒരു മതത്തില് വിശ്വസിക്കുന്ന ഒരു വ്യക്തി മറ്റൊരു മതത്തിലേക്ക് മാറുന്നുണ്ടെങ്കില് അയാള് ആദ്യം വിശ്വസിച്ചിരുന്ന മതത്തില് അയാള് തൃപ്തനല്ല എന്നതായിരിക്കുമല്ലോ കാരണം. അതുകൊണ്ടു തന്നെ മതം മാറുന്നതും പ്രാര്ത്ഥിക്കുന്നതുമൊക്കെ അവരവരുടെ താല്പര്യത്തിനനുസരിച്ച് ചെയ്യാവുന്നതാണ്. ആരെങ്കിലും മതം മാറുന്നതിനെതിരെ അക്രമം അഴിച്ചുവിടാന് ആര്ക്കും അവകാശമില്ല. മതം മാറ്റം നടത്തുന്നു എന്നാരോപിച്ച് സ്ത്രീകളും കുട്ടികളുമടങ്ങുന്നവരെ ആക്രമിക്കുന്നതാണോ ഹിന്ദുമതം അനുശാസിക്കുന്നത്. ഒരു വ്യക്തി ഹിന്ദുമതം ഉപേക്ഷിച്ച് മറ്റേതെങ്കിലും മതത്തിലേക്ക് ചേര്ന്നാല് അതില് നിന്നും മനസിലാക്കേണ്ടത് ആ വ്യക്തി ഹിന്ദു ആയിരിക്കാന് ഇഷ്ടപ്പെടുന്നില്ല എന്നല്ലേ, ഹിന്ദുമതത്തില് ആ വ്യക്തി സന്തുഷ്ടനല്ല എന്നാണ്. അങ്ങനെയുള്ളവരുടെ അസംതൃപ്തിക്ക് കാരണം അന്വേഷിച്ച് പരിഹാരം കാണാന് കഴിയുമോ എന്ന് തിരയാതെ സ്ത്രീകളെയും കുട്ടികളെയും ആക്രമിക്കുന്നതിന് എന്ത് ന്യായമാണ് ഇവര്ക്ക് പറയാനുള്ളത്. ഉഡുപ്പി കര്ക്കളയില് ക്രിസ്ത്യന് ആരാധനാലയങ്ങള്ക്കെതിരെ ആക്രമണം അഴിച്ചുവിട്ടതിന് പിന്നാലെ പരസ്യമായി ആക്രമണത്തിന് ആഹ്വാനം ചെയ്ത് ഹിന്ദുത്വ സംഘടനയായ ഹിന്ദു ജാഗണ വേദികെ. നേരത്തെ ക്രിസ്ത്യന് മതത്തിലേക്ക് അമിതമായി പരിവര്ത്തനം ചെയ്യുന്നുണ്ട് എന്നാരോപിച്ച് പ്രദേശത്ത് ആക്രമണം അഴിച്ചുവിട്ടിരുന്നു. വെളളിയാഴ്ച്ച കര്ക്കളയിലെ ദേവാലയത്തിലേക്ക് അമ്ബതോളം എച്ച്.ജെ.വി പ്രവര്ത്തകര് അതിക്രമിച്ച് കടക്കുകയും സ്ത്രീകളും കുട്ടികളുമടങ്ങുന്ന വിശ്വാസികളെ അക്രമിക്കുകയും അപമാനിക്കുകയും ചെയ്തിരുന്നു. ഇതിനു പിന്നാലെയാണ് ആക്രമണം തുടരുമെന്ന പരസ്യ വെല്ലുവിളിയുമായി സംഘടന ഔദ്യോഗിക സോഷ്യല്മീഡിയ പേജിലൂടെ രംഗത്തെത്തിയത്. ഉഡുപ്പി ജില്ലയിലെ കര്ക്കളയില് കുക്കുണ്ടൂര് ആനന്ദി മൈതാനത്തെ പ്രഗതി പ്രാര്ത്ഥനാലയത്തിന് നേരെയാണ് ആക്രമണം ഉണ്ടായത്. പൊലീസെത്തെത്തിയാണ് സ്ഥിതിഗതികള് നിയന്ത്രണവിധേയമാക്കിയത്. ഇവിടെ സ്ത്രീകളെയും കുട്ടികളെയുമടക്കം മതപരിവര്ത്തനം ചെയ്യുന്നുവെന്നാണ് ഹിന്ദു ജാഗരണ് വേദികെയുടെ ആരോപണം. നിരവധി വര്ഷങ്ങളായി ജില്ലയില് ക്രിസ്ത്യന് മിഷണറിമാര് മതപരിവര്ത്തനം നടത്തികൊണ്ടിരിക്കുകയാണ്. ഇവര്ക്കെതിരെ പൊലീസും സര്ക്കാരും നടപടിയെടുത്തില്ലെങ്കില് ശക്തമായ ആക്രമണം അഴിച്ചുവിടും. കൃത്യമായ വിവരം ലഭിച്ചതിന്റെ അടിസ്ഥാനത്തിലാണ് ആക്രമണം അഴിച്ചു വിട്ടത്. ഗണേശോത്സവം നടത്താന് സര്ക്കാര് അനുമതി നല്കിയിട്ടില്ല. എന്നാല് പ്രാര്ത്ഥനയുടെ പേരില് മതപരിവര്ത്തനം ഇവിടെ അനുമതിയുണ്ട്. ആളുകളെ മതപരിവര്ത്തനം ചെയ്യുന്ന ആളുകള്ക്ക് കോവിഡ് നിയമങ്ങള് ബാധകമല്ലേ? നിരവധി മതപരിവര്ത്തന കേന്ദ്രങ്ങള് തീരപ്രദേശത്ത് പ്രവര്ത്തിക്കുന്നുണ്ട്. പൊലീസിന്റെ ഭാഗത്തുനിന്ന് ഒരു നടപടിയുമുണ്ടായില്ലെങ്കില് ആക്രമണം തുടരും. എന്നാണ് ആക്രമണത്തിന് ശേഷം എച്ച്.ജെ.വി നേതാവ് പ്രകാശ് കുക്കെഹള്ളി പറഞ്ഞത്. അതേസമയം, ആരേയും മതംമാറ്റുന്നില്ലെന്നും പ്രാര്ത്ഥിക്കുക മാത്രമാണ് ചെയ്യുന്നതെന്നും ദേവാലയം ഭാരവാഹിയായ ബെനഡിക്ട് പറഞ്ഞു. ഹിന്ദു ജാഗരണ് പ്രവര്ത്തകര് പ്രാര്ത്ഥനക്കിടെ ഇവിടെ ആക്രമിച്ചുകടക്കുകയായിരുന്നു. അവര് സ്ത്രീകളും കുട്ടികളുമടങ്ങുന്ന വിശ്വാസികളെ ആക്രമിക്കുകയും അപമാനിക്കുകയും ചെയ്തെന്ന് അദ്ദേഹം പറഞ്ഞു. സംഭവത്തില് കര്ക്കള ടൗണ് സ്റ്റേഷനില് പരാതി നല്കിയങ്കിലും ഇതുവരെ പ്രതികള്ക്കെതിരെ നടപടിയൊന്നും സ്വീകരിച്ചിട്ടില്ലെന്നും ആരോപണമുണ്ട്.The post തൃപ്തരല്ലെങ്കില് ആളുകള് മതം മാറും അതിന് ആരെയും ആക്രമിച്ചിട്ടു കാര്യമില്ല first appeared on MalayalamExpressOnline.